"Sunteţi de acord ca noi trei în ultima săptămână de campanie să facem un sodaj, iar cel care este primul să primească susţinerea celorlaţi doi?" le-a spus Cătălin Predoiu lui Daniel Barbu (ALDE) şi Nicușor Dan (USB).

"Mi-e teamă că nu înţelegeţi ce transmite societatea, ce scriu oamenii pe pagina de Facebook, că s-a săturat de un mod profund corupt în care a fost gestionată România. Societatea vă cere schimbarea unui mod de a face politică, nu puteţi veni după ce faceţi blat cu PSD să spuneţi că reprezentaţi dreapta. Nu vor oamenii. Daca vreţi să daţi o dovadă, aveaţi posibilitatea să sprijiniţi acel candidat care are posibilitatea să bată PSD-ul, care garantează că se schimbă modul de a face administraţie şi dumneavastră ce faceţi? Mă atacaţi pe mine", a replicat Nicuşor Dan la Antena 3 în prima dezbatere din campania pentru alegerile locale.

De asemenea, Nicuşor Dan i-a reproşat lui Cătălin Predoiu că l-a atacat prin purtătorul de cuvânt al organizaţiei din Bucureşti, Cezar Preda.

"Dacă suntem corupţi, de ce ne cereţi votul? Nu v-am atacat, ci am spus să ne unim. (...) Eu, spre deosebire de dumneavoastră deja am făcut lucruri în politică", a spus Predoiu.

"Spuneţi că nu mă atacaţi, dar o faceţi deja acum", a mai spus Dan.

"Nu vă atac, vreau să vă fac primar", a încheiat Cătălin Predoiu, reiterând propunerea către Nicuşor Dan şi precizând că o va face din nou în ultima săptămână de campanie.

În sprijinul candidatului USB a luat cuvântul Liviu Mihaiu.

Candidatul ALDE, Daniel Barbu, a refuzat propunerea.

"Aşa cum văd eu lucrurile nu are obiect pentru că eu nu văd ca o încleştare homerică între dreapta şi stanga. (...) Partidul meu e singurul cu o platformă explicit liberală, în manule de centru dreapta, dar nu lucrăm cu manuale. Suntem singurul partid ingrijorat. (...) Cu toată părearea de rău, nu vă pot accepta propunerea", a spus Daniel Barbu.